संभवत: 20 प्रतिशत महिलाओं को मिसकैरेज यानी कि गर्भपात होने का खतरा रहता है। गर्भपात होने का सबसे ज्यादा खतरा एक से तीन महीने तक रहता है। वैसे डॉक्‍टरों का कहना है कि वास्तव में 70 फीसदी गर्भपात गुणसूत्रीय अनियमितताओं के कारण होते हैं और इनका बाहरी कारणों से कोई लेना-देना नहीं होता। ज्‍यादातर रूटीन जांच में इस तरह की अनियमिताओं के बारे में पता नहीं चलता। और इसलिए पति-पत्‍नी को इस बात का पता ही नहीं चलता कि आखिर तमाम सावधानियां बरतने के बावजूद गर्भपात क्‍यों हो गया।' इस तरह के गर्भपात को आप रोक तो नहीं सकते हैं लेकिन फिर भी महिलाओं को गर्भधारण करने के बाद शराब, सिगरेट और कैफीन युक्त चीजों के सेवन से बचना चाहिए।